Trosterud Idrettslag

Trosterud Idrettslag (stiftet 7. mars 1979, nedlagt 9. november 2010) var et norsk idrettslag fra Trosterud i Bydel Alna i Oslo, som i 2001 hadde ca. 430 medlemmer fra områdene rundt Lutvann skole, Skjønnhaug skole og Trosterud skole. Idrettslagets hovedaktiviteter var fotball og håndball, men drev også med bordtennis.

Idrettslagets klubbhus hadde adresse Ole Messelts vei 1, som var den gamle kommandørboligen for Lutvann leir.

Idretter

Bordtennis 
Trosterud hadde i flere år en bordtennisgruppe, som hevdet seg godt.

Fotball 
I tillegg til aldersbestemte klasser i fotball (for det meste guttelag), hadde Trosterud også old boys, old girls og veteranlag, samt et A-lag for menn.

Klubbens A-lag for menn ble startet i 1993 og startet i 8. divisjon foran 1994-sesongen. Allerede sesongen etter var Trosterud nær opprykk, men måtte vente til 1996-sesongen da de slo  over to kvalifiseringskamper og rykket opp til 7. divisjon.

Klubbens første sesong i 7. divisjon endte med avdelingsseier og direkte opprykk til 6. divisjon.

Håndball 
I tillegg til aldersbestemte klasser i håndball (hovedsakelig jentelag), hadde Trosterud også A-lag for kvinner og menn.

Arrangementer

Trosterud Cup 
Klubben arrangerte årlig Trosterud Cup på Haugerudbanen, i månedsskiftet april/mai.

Trosterudspretten 
Trosterudspretten var en stafett for skolelag (1.–7. klasse) som klubben arrangerte i begynnelsen av juni. Stafetten hadde 10 etapper som gikk gjennom flere av borettslagene i det som den gang var Bydel Hellerud, normalt med 5 gutter og 5 jenter på hvert lag.

I 1996 var det påmeldt mer enn 60 lag, hvorav de fleste var fra Trosterud skole og Skjønnhaug skole, men også fra skoler i nabobydelen Østensjø og andre skoler i Groruddalen. Stafetten ble arrangert i minst 20 år.

Kjente utøvere 
 Adam Larsen Kwarasey, fotball
 Daniel Fredheim Holm, fotball
 Glenn Roberts, fotball
 Lisa-Marie Woods, fotball
 Thomas Holm, fotball

Kilder 
 Trosterud Idrettslags uoffisielle hjemmeside

Referanser

Eksterne lenker 
 

Idrettslag i Oslo
Idrettslag etablert i 1979
Idrettslag opphørt i 2010
Tidligere idrettslag i Norge
Fotballag i Oslo
Fotballag etablert i 1979
Tidligere fotballag i Norge
Håndballag i Norge
Tidligere håndballag i Norge
Bordtennis i Norge
1979 i Norge
2010 i Norge
Sport i bydel Alna